Kodeks

Kodeks eller codex kommer fra latin og betyder oprindelig "bog" eller egentlig "trætavle" eller "træstamme". Flertalsformer der ses er "codices", "codexes" eller "kodekser". Ordet betegner blandt andet de gamle romerske bøger, indbundne manuskripter fra middelalderen og lovsamlinger.

Kodeks (håndskrevet bog, manuskript) 

Codex var romernes ord for bog. Oprindelig var den sat sammen af flere tavler af  træ eller elfenben. Oftest var pladerne dækket af voks, hvori man kunne ridse bogstaver med en griffel. Da  Julius Cæsar skrev om Gallerkrigene, skulle han imidlertid have udbredt de bogruller, han skrev på, så de dannede en bog i harmonikaform. Efterhånden blev ordet codex også brugt om bøger skrevet på papyrus, pergament eller papir, når arkene var lagt sammen som i vore bøger og ikke i en skriftrulle. Kodeks blev det sædvanlige medie for skrift i de første århundreder efter Kristi fødsel. 

Kodeks var meget enklere end ruller. Det blev lettere at opbevare og transportere bøger, og teksten blev mere tilgængelig. Nu kunne læseren straks bladre op hvor som helst i bogen, og man kunne skrive på begge sider af arkene. Opfindelsen af kodeks har derfor været meget betydningsfuld i menneskenes kulturhistorie. Alligevel var antallet af bøger begrænset, både på grund af materialet og afskrivningen.

Efter opfindelsen af bogtrykkunsten i 1400-tallet blev kodeks brugt om manuskripter (håndskrifter) fra middelalderen – især bibeltekster:
 Codices puri ("rene kodekser") – bibelhåndskrifter med græsk tekst. 
 Codices mixti ("blandede kodekser") – bibelhåndskrifter med kommentarer og oversættelser.
 Codices rescripti ("overskrevne kodekser") – håndskrifter hvor den oprindelige tekst er fjernet og erstattet med en ny (se palimpsest).

Kendte kodekser (udvalg) 
Det findes en mængde kodekser eller håndskrifter. Ofte er de yderst smukt dekoreret  udvendigt og indvendigt gerne med farverige illustrationer eller miniaturer. Bøgerne var så illuminerede manuskripter. Kodekser kan have navn efter ophavs- eller opbevaringsstedet: en by eller et bibliotek, men også efter indhold og udseende. De har som regel latinske navne:

 Codex Aleppo    
 Codex Alexandrinus    
 Codex Argenteus – "Sølvbibelen", pragthåndskrift på gotisk fra ca. 520
 Codex Bobbiensis    
 Codex Gigas – "Djævlebibelen"   
 Codex Gothanus
 Codex Leningradensis    
 Codex Runicus
 Codex Sinaiticus    
 Codex Vaticanus    
 Codex Vercellensis
 Codex Westminster Leningrad

 Codex Abrogans    
 Codex Alimentarius
 Codex Alimentarius Austriacus    
 Codex Amiatinus    
 Codex Astensis    
 Codex aureus Stockholm – "Guldbibelen" fra 700-tallet opbevares i Stockholm
 Codex Aureus of St. Emmeram
 Codex Aureus of Lorsch
 Codex Basilensis
 Codex Berolinensis
 Codex Bezae
 Codex Bildstenianus
 Codex Bureanus
 Codex Clarkianus
 Codex Claromontanus    
 Codex Cumanicus    
 Codex Ephraemi Rescriptus
 Codex Exoniensis    
 Codex Faenza
 Codex Flatoiensis    
 Codex Frisianus – islandsk pergamenthåndskrift fra ca. 1330
 Codex Hammer    
 Codex Hammurabi
 Codex Hierosolymitanus    
 Codex iuris canonici
 Codex Iustinianus
 Codex Leicester
 Codex Manesse    
 Codex Maximilianeus bavaricus civilis
 Codex Mendoza    
 Codex Pisanus 
 Codex Regius
 Codex Rohonczi
 Codex syriacus
 Codex Theodosianus
 Codex Upsaliensis
 Codex Usserianus Primus
 Codex Verelianus
 Codex Wallerstein
 Codex Wormianus
 Codex Zamoscianus
 Codex Zouche-Nuttall
 Codex ms. 3227a    

 Nag Hammadi-teksterne – en samling tidlig-kristne, gnostiske tekster fra byen Nag Hammadi
 Book of Kells

Codex (lovsamling) 
I Romerrigets retssystem var codex betegnelsen på en samling af love eller forordninger. Der er en række kendte kodekser gennem historien, bl.a. kejser Theodosius' lovsamling Codex Theodosianus fra år 438 og Codex iuris canonici (CIC),  den romersk-katolske kirkes officielle lovbog.

Codex (sangbog) 
Codex er også navnet på den sangbog de nederlandske studenter bruger til deres traditionelle sangfester, de såkaldte cantus.

Kodeks (moralregler) 
En kodeks kan i overført betydning betegne en – ofte uskreven – samling af regler eller sædvaner for en gruppe. Fx i sammensætninger som moralkodeks og æreskodeks.

Se også 
 Manuskript – Miniatur – Bog

Eksterne henvisninger 

 Center for  "History of the Book" 
 "The Codex and Canon Consciousness" – et udkast af Robert Kraft om overgangen til kodeks
 Håndskrifter, Det Kongelige Bibliotek
 Philippe Bobichon, Le lexicon : Mise en page et mise en texte des manuscrits hébreux, grecs, latins, romans et arabes

Boghistorie
Retshistorie
Grafiske tidslinjer